યંગ વાઇલ્ડલાઇફ ફોટોગ્રાફર ઉદય (પુલકિત) સુંદરવનના ગીચ જંગલમાં ફોટોગ્રાફી કરી રહ્યો છે. ત્યાં જ તેને ખ્યાલ આવે છે શિકારીઓએ વાઘને પકડવા માટે બિછાવેલા છટકામાં સફેદ વાઘનું એક બચ્ચું સપડાઈ ગયું છે. લોહી નીંગળતા એ બચ્ચાને બચાવીને ઉદય કુતૂહલવશ પોતાની હોટેલ પર લઈ આવે છે. પરંતુ થોડી જ વારમાં ફૉરેસ્ટ -ઑફિસર (અચિંત કૌર)ની ટીમ આવીને એ બચ્ચાને લઈ જાય છે. બરાબર એ જ રાત્રે એક વાઘણ આવીને ઉદયને ફાડી ખાય છે અને તેની લાશ પણ ઉપાડી જાય છે. એ પછી રોષે ભરાયેલો તેનો ભાઈ પંડિત (અભિનવ શુક્લા) ત્યાં આવી પહોંચે છે અને ગાંઠ વાળે છે કે પોતાના ભાઈનો કોળિયો કરનારી એ માનવભક્ષી સફેદ વાઘણનો શિકાર કરીને જ છૂટકો કરશે. એટલે તે બીજા છ ટ્રેઇન્ડ લોકોની ટીમ લઈને સુંદરવનના જંગલમાં એ સફેદ વાઘણના શિકારે નીકળી પડે છે.